stanford-oval/wikipedia huggingface dataset:
Tiibetin kuningaskunta
Itsenäisyysjulistus

Xinhai-vallankumouksen tapahduttua vuonna 1911 ja Qing-dynastian kaaduttua tiibetiläinen aseellinen kaarti hyökkäsi paikallista keisarillista varuskuntaa vastaan. Keisarikunnan viranomaiset pakotettiin allekirjoittamaan kolmen kohdan ohjelma, joka pakotti kiinalaisjoukot antautumaan ja karkotti ne pois Keski-Tiibetistä.
Kiinan väliaikainen presidentti Yuan Shikai lähetti 13. dalai-lamalle sähkeen, jossa palautti tälle tämän aiemmat arvonimet. Dalai-lama torjui nämä vastaten "aikovansa käyttää sekä väliaikaista että uskonnollista valtaa Tiibetissä"." Dalai-lama oli paennut Tiibetistä Intiaan vuonna 1910 Kiinan keisarikunnan yritettyä sotilaallisesti ottaa alue suoraan hallintaansa. Vuonna 1913 dalai-lama palasi Lhasaan ja antoi julistuksen ("Hänen Pyhyytensä Dalai Lama XIII:n julistus"), jossa ilmoitettiin, että Kiinan keisarin ja Tiibetin suhde "oli ollut lähinnä suojelijan ja papin välinen suhde eikä toisen osapuolen alistumiseen perustuva". "Me olemme pieni, uskonnollinen ja itsenäinen kansakunta", julistus totesi.
Tammikuussa 1913 Agvan Dorzhiev ja kolme muuta tiibetiläisedustajaa allekirjoittivat Urgassa Tiibetin ja Mongolian välisen sopimuksen, jolla nämä tunnustivat toisensa sekä vahvistivat itsenäisyytensä Kiinasta.
Brittidiplomaatti sir Charles Bell kirjoitti, että 13. dalai-lama oli sanonut hänelle, ettei tämä ollut valtuuttanut Agvan Dorzhievia solmimaan minkäänlaisia sopimuksia Tiibetin puolesta. Koska asiakirjaa ei julkaistu, jotkut epäilivät koko sopimuksen olemassaoloa, mutta Mongolian tiedeakatemia julkaisi mongolialaisen sopimusosapuolen tekstin vuonna 1982.
Haukilammi (Ylöjärvi, Kaidankylä)

| Haukilammi |
| --- | --- |
Valtiot:  Suomi
Kunnat:  Ylöjärvi
Koordinaatit:  61°54′31″N, 23°28′36″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Sipsiönjärven valuma-alue (35.58)
Laskujoki:  oja Liesijokeen 
Järvinumero:  35.582.1.020
Mittaustietoja
Pinnankorkeus:  157,9 m 
Rantaviiva:  0,514 km 
Pinta-ala:  0,01486 km² 
 fiHaukilammi 
Haukilammi  on Pirkanmaalla Ylöjärvellä sijaitseva lampi, joka kuuluu Kokemäenjoen vesistössä Ikaalisten reitin valuma-alueen Sipsiönjärven valuma-alueeseen. Haukilammi on osa Liesijoen aluetta ja se kuuluu Seitsemisen kansallispuistoon.
Maantietoa

Lammen pituus on 200 metriä, leveys 100 metriä ja sen pinta-ala on 1,5 hehtaaria. Se sijaitsee kansallispuistossa Soljastensuon pohjoisosassa Hiittehautakankaalla. Siihen on kaivettu kolme suo-ojaa. Kaakosta siihen laskee Musta-Soljasen ja Kirkas-Soljasen yhteinen laskuoja. Luoteinen oja on Haukilammen oma laskuoja, joka yhtyy 1,5 kilometrin jälkeen Liesijokeen. Rantaviivan pituus on 500 metriä ja rannat ovat pohjoisrantaa lukuun ottamatta suota. Lammelle ei johda teitä, mutta Alaiselta Särkilammelta tuleva tie ohittaa sen 250 metrin etäisyydeltä.
Haukilammi (Ruovesi)

| Haukilammi |
| --- | --- |
Valtiot:  Suomi
Maakunnat:  Pirkanmaa
Kunnat:  Ruovesi
Koordinaatit:  61°59′37″N, 23°56′36″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Paloveden alue (35.32)
Laskuoja:  oja Mäenalaseen 
Järvinumero:  35.324.1.006
Mittaustietoja
Pinnankorkeus:  159,5 m  
Rantaviiva:  1,094 km  
Pinta-ala:  2,79 ha  
Saaria:  ei saaria 
 fiHaukilammi 
Haukilammi  on Pirkanmaalla Ruovedellä Joensuun kylän lähellä sijaitseva lampi, joka kuuluu Kokemäenjoen vesistöön.
Maantietoa

Lammen pinta-ala on 2,8 hehtaaria ja se on 450 metriä pitkä ja 100 metriä leveä. Lammella ei ole kartan mukaan saaria. Sen rantaviivan pituus on 1,1 kilometriä.
Vesistösuhteet

Lampi sijaitsee Kokemäenjoen vesistössä (vesistöaluetunnus 35) Näsijärven–Ruoveden alueen (35.3) Paloveden alueella (35.32), jonka Paarlammin valuma-alueeseen (35.324) se kuuluu. Lammen vedenpinnan korkeus on 159,5 metriä mpy.
Heston Airlines

| Heston Airlines |
| --- | --- |

 IATA: HN  –  ICAO: HST 
Kutsukoodi:  HESTON
Perustettu:  2021
Laivaston koko:  12
Solmukohdat:  Vilnan kansainvälinen lentoasema
Yhtiön sivut:  https://heston.aero/
Heston Airlinesin Airbus A320.
Heston Airlines UAB (IATA: HN, ICAO: HST, kutsukoodi: HESTON) on vuonna 2021 lentotoiminnan aloittanut liettualainen tilauslentoyhtiö. Se operoi sekä matkustaja- että rahtilentoja muun muassa wet lease -periaatteella.
Yhtiön laivastoon kuuluu 12 kapearunkoista Airbus A320-200 -lentokonetta. Aikaisemmin yhtiö operoi myös pitkän matkan lentoja Airbus A330 -lentokoneilla muun muassa Condorille ja Uzbekistan Airwaysille, mutta se vetäytyi pitkien matkojen lennoista vuonna 2024.
Time Traders

| Time Traders Peter Green Splinter Group |
| --- | --- | --- |

Studioalbumin tiedot
 Julkaistu: 2001
 Tuottaja(t): Peter Green Splinter Group
 Tyylilaji: blues
 Kesto: 64.34
 Levy-yhtiö: Eagle Records
Peter Green Splinter Group muut julkaisut
| Hot Food Powder 2000 | Time Traders 2001 | Blues Don’t Chance 2001 |
Time Traders on englantilaisen Peter Green Splinter Group -bluesyhtyeen  järjestyksessään kuudes albumi. Se sisältää 13 äänitystä, joista kosketinsoittaja Roger Cottonin ja  basisti Pete Stroudin nimiin on merkitty neljä sävellystä. Kitaristi Nigel Watsonillta on kolme ja kaksi, instrumentaalin ”Underway” ja päätöskappaleen ”Uganda Woman” tekijäksi on merkitty Peter Green.
Albumi on hyvin Fleeywood Mac -henkinen, Peter on taas sekä laulu- että soittokunnossa. Musiikki on aitoa Chicago bluesia Lontoon-murteella esitettynä, vaikuttajinaan muun muassa Muddy Waters, Otis Rush ja B. B. King. Levyllä vierailee teoksessa ”Underway” kitaristi Snowy White, entinen Greenin ja David Gilmourin taustamuusikko.
Kappaleet

Until The Well Runs Dry – 5.19 (säv. Roger Cotton)
Real World – 6.16 (säv. Roger Cotton)
Running After Youl – 4.46 (säv. Peter Straud)
Shadow On My Door – 5.35 (säv. Nigel Watson)
Lies – 4.43 (säv. Roger Cotton)
(Down The Road Of) Temptation – 4.16 (säv. Peter Straud)
Downside Blues (Reposses My Body – 3.47 (säv. Nigel Watson)
Feeling Good – 4.17 (säv. Roger Cotton)
Time Keeps Slipping Away – 4.44 (säv. Peter Straud)
Wild Dogs – 5.09 (säv. Nigel Watson)
Home – 5.17 (säv. Pete Stroud)
Underway – 4.48 (säv. Peter Green)
Uganda Woman – 5.30 (säv. Peter Green)
Esittäjät

Peter Green – kitarat, laulu, huuliharppu
Nigel Watson – kitara, laulu
Larry Tolfree – rummut
Pete Stroud – basso
Roger Cotton – koskettimet
Esittäjät > Vierailevat muusikot

Sowy White – kitara
Joanne Ramsey –taustalaulu
Louise Kenny –taustalaulu
Owen Parker – taustalaulu ”Uganda Woman”
Tim Riggins – trumpetti
Derek Nash –saksofoni
Sid Gauld – trumpetti, flyygelitorvi
Martin Harmon – baritonisaksofoni
Tuotanto

Matthew Oliver – äänittäjä (Royal Studios, Kent ja Jacob’s Studios, Farnham)
Country Masters – masterointi
Stuart Green – design
Monty Strikes – kuvat
Tshinvalin piiri

Tshinvalin piiri (georg. ცხინვალის მუნიციპალიტეტი; oss. Цхинвалы район, Tsxinvaly rajon) on hallinnollinen alue Georgiasta itsenäiseksi julistautuneen Etelä-Ossetian tasavallan etelä- ja keskiosassa Kaukasiassa. Suurin osa alueesta ei ole ollut Georgian hallinnassa vuoden 1992 jälkeen. Piiri rajoittuu lännessä Znauyrin piiriin, pohjoisessa Dzaun piiriin, idässä Georgian hallinnassa olevaan Akhalgorin piiriin ja etelässä Georgian Šida Kartlin alueeseen kuuluviin Gorin ja Karelin maakuntiin. Georgian mukaan Tshinvalin piiri ei ole oma hallinnollinen alueensa, vaan osa Gorin maakuntaa. Piirin hallinnollinen keskus on Tshinvalin kaupunki.
Etelä-Ossetian tasavallan piirit
Akhalgor
Dzau
Tskhinval
Znauyr
Time Was

| Time Was Honey B and the T-Bones |
| --- | --- | --- |

Studioalbumin tiedot
 Julkaistu: 7. lokakuuta 2016
 Formaatti: CD, LP
 Tyylilaji: blues rock
 Kesto: 39.13
 Levy-yhtiö: Tuohi Records
Honey B and the T-Bonesin muut julkaisut
| EMI Years 1985–1987 2012 | Time Was 2016 |   |
Time Was on bluesyhtye Honey B and the T-Bonesin järjestyksessään 13. studioalbumi, joka julkaistiin 7. lokakuuta 2016 levymerkillä Tuohi Records. Osa kappaleista on nauhoitettu Memphisissä Sun-studiolla. Kappaleiden rumpuosuuksia on hoitanut Jaska Lukkarisen rinnalla Esa Kuloniemen ja Aija Puurtisen poika Moses.
Albumi ylsi Soundin toimittajien ”Vuoden 2016 parhaat kotimaiset levyt top-20” -listan sijalle 20.
Vastaanotto

Savon Sanomien Suonna Kononen antoi albumille neljä tähteä viidestä, ja sanoi albumin olevan moderni, ilmava ja helposti lähestyttävä bluesalbumi. Helsingin Sanomien Harri Römpötti antoi albumille kolme tähteä viidestä. Hänen mukaansa yhtye ei ole soittanut puhdasta bluesia vuosiin, mutta sanoi Mississippi-soundin ja muiden juurimusiikin vaikutteiden puskevan läpi.
Kappaleet

Easy Baby – 4.12
One Day You’ll Love Me – 3.32
Time Was – 2.53
Pink City – 5.23
You Hang Me with Your Love – 3.47
Sauna, Tar & Booze – 3.50
Follow Me – 4.08
Forest in the Water – 4.19
Tell Mama – 3.24
Goodness – 3.45
Kokoonpano

Aija Puurtinen – laulu
Esa Kuloniemi – kitara
Jaakko Kämäräinen – basso
Pekka Rajamäki – basso
Jaska Lukkarinen – rummut
Moses Kuloniemi – rummut
Arvostelut

Helsingin Sanomat:
Savon Sanomat:
Smackthejack.net:
Torbjørn Løkken

| Mitalit> Maa:   Norja.Miesten yhdistetty.MM-kilpailut  | Mitalit> Maa:   Norja.Miesten yhdistetty.MM-kilpailut  | Mitalit> Maa:   Norja.Miesten yhdistetty.MM-kilpailut  | Maa:   Norja> Miesten yhdistetty. |
| --- | --- | --- | --- |
|  Kultaa | Oberstdorf 1987 | henkilökohtainen kilpailu |  |
|  Hopeaa | Oberstdorf 1987 | joukkuekilpailu |  |
Torbjørn Løkken  (s. 28. kesäkuuta 1963) on entinen norjalainen yhdistetyn urheilija.
1987 Oberstdorfin MM-kisoissa Løkken voitti yhdistetyn henkilökohtaisesta kilpailusta kultaa ja joukkuekilpailusta hopeaa. Samaisella maailmancupin kaudella 1986–87 hän voitti cupin kokonaiskilpailun sekä Norjan mestaruuden. Seuraavana talvena hän sijoittui Calgaryn olympialaisissa henkilökohtaisessa kilpailussa kuudenneksi ja joukkuekilpailussa neljänneksi. Maailmancupin kokonaispisteissä hän oli toinen.
Kaikkiaan Løkken saavutti urallaan viisi maailmancupin osakilpailuvoittoa. Seuratasolla hän kilpaili Biri IL:n riveissä.
Maailmancupin osakilpailuvoitot
| 0 | 1 | 2 | 3 |
| --- | --- | --- | --- |

| Päivä | Kilpailupaikka | Maa | Kilpailu |
| 13. joulukuuta 1986 | Canmore | Kanada | normaalikilpailu |
| 17. tammikuuta 1987 | Autrans | Ranska | normaalikilpailu |
| 6. maaliskuuta 1987 | Falun | Ruotsi | normaalikilpailu |
| 9. tammikuuta 1988 | Sankt Moritz | Sveitsi | normaalikilpailu |
| 18. maaliskuuta 1988 | Oslo | Norja | normaalikilpailu |
Aiheesta muualla

Torbjørn Løkken Kansainvälinen hiihtoliitto (FIS). (englanniksi)
Yhdistetyn maailmancupin kokonaiskilpailun voittajat
83–84: Tom Sandberg | 84–85: Geir Andersen | 85–86: Hermann Weinbuch | 86–87: Torbjørn Løkken | 87–88: Klaus Sulzenbacher | 88–89: Trond-Arne Bredesen | 89–90: Klaus Sulzenbacher | 90–91: Fred Børre Lundberg | 91–92: Fabrice Guy | 92–93: Kenji Ogiwara | 93–94: Kenji Ogiwara | 94–95: Kenji Ogiwara | 95–96: Knut Tore Apeland | 96–97: Samppa Lajunen | 97–98: Bjarte Engen Vik | 98–99: Bjarte Engen Vik | 99–00: Samppa Lajunen | 00–01: Felix Gottwald | 01–02: Ronny Ackermann | 02–03: Ronny Ackermann | 03–04: Hannu Manninen | 04–05: Hannu Manninen | 05–06: Hannu Manninen | 06–07: Hannu Manninen | 07–08: Ronny Ackermann | 08–09: Anssi Koivuranta | 09–10: Jason Lamy Chappuis | 10–11: Jason Lamy Chappuis | 11–12: Jason Lamy Chappuis | 12–13: Eric Frenzel | 13–14: Eric Frenzel | 14–15: Eric Frenzel | 15–16: Eric Frenzel | 16–17: Eric Frenzel | 17–18: Akito Watabe | 18–19: Jarl Magnus Riiber | 19–20: Jarl Magnus Riiber | 20–21: Jarl Magnus Riiber | 21–22: Jarl Magnus Riiber | 22–23: Johannes Lamparter
Highgate

| Highgate |
| --- | --- |
 Highgate Hill -katua Highgaten keskustassa.
Kaupunki:  Lontoo
Muodollinen kreivikunta:  Suur-Lontoo
Lontoon kaupunkipiiri:  Camden Haringey Islington
Koordinaatit:  51°34′19″N, 0°08′42″W
 fiHighgate 
Highgate on asuinalue Pohjois-Lontoossa, Camdenin, Haringeyn ja Islingtonin kaupunkipiirien rajalla, kahdeksan kilometriä Charing Crossista pohjoiseen. Se rajautuu lännessä Hampstead Heathiin ja pohjoisessa Highgate Woodin ja Queen’s Woodin metsäalueisiin. Sen naapurikaupunginosia ovat esimerkiksi Muswell Hill, Archway ja Hornsey.
Kaupunginosa sai alkunsa ja luultavasti myös nimensä tulliportista, jonka Lontoon piispa pystytti Highgaten kukkulan laelle. Tulliportin ympärille syntyi kylä, joka sulautui 1800-luvulla osaksi Lontoota. Alue on onnistunut silti säilyttämään kylämäisen luonteensa aikojen saatossa.
Highgatessa on elänyt monia tunnettuja henkilöitä, mistä kertovat rakennusten seiniin kiinnitetyt siniset muistolaatat ja Highgaten hautausmaalle haudatut kuuluisuudet, kuten Karl Marx ja Michael Faraday. Se on Lontoon kalleimpia asuinalueita ja houkuttelee yhä julkisuuden henkilöitä – siellä ovat asuneet esimerkiksi muusikko Harry Styles, näyttelijä Jude Law, huippumalli Kate Moss ja televisiokokki Jamie Oliver.
Bussien lisäksi Highgateen pääsee Lontoon keskustasta 15 minuutissa Northern Linen High Barnetin haaraa pitkin. Highgaten metroasema sijaitsee kaupunginosan pohjoisosassa, 10 minuutin kävelymatkan päässä sen keskustasta. Highgaten kautta kulkee myös Lontoosta Edinburghiin johtava A1-tie.
Historia

Highgaten nimen on jo pitkään ajateltu tarkoittavan kirjaimellisesti ’korkeaa porttia’, vaikka nimen alkuosa tulee saksien käyttämästä sanasta haeg eli ’pensasaita’. Alkujaan paikalla on ollutkin korkea pensasaita ja portti, josta pääsi aidan ympäröimään metsästyspuistoon – puistosta on säilynyt nykypäiviin Highgate Woodin metsäalue.
Highgate-nimityksen ensimmäinen kirjallinen maininta on vuodelta 1318, jolloin Lontoon piispa oli metsästyspuiston omistaja. Hän salli ihmisten käyttää puiston kautta kulkevaa tietä maksua vastaan ja pystytti tulliportin maksujen perimistä varten. Metsästyspuisto jäi pois käytöstä 1400-luvulla, jolloin silloinen piispa vuokrasi sen maat mutta jatkoi tullimaksujen perimistä (ne lakkautettiin vasta 1800-luvulla).
Vuoden 1380 paikkeilla otettiin käyttöön uusi päätie, joka johti Lontoon Citystä pohjoiseen ja kohtasi tulliportin kohdalla muita teitä. Paikalle syntyi vilkas risteys, jonka tuntumaan avattiin suosittu majatalo. Lähistölle ilmaantui myös erakkomaja, jonka asukas omistautui uskonnon harjoittamisen ohella pitämään lähistön tiet kunnossa.
Tulliportin ympäristöön oli syntynyt pysyvää asutusta 1300-luvun loppuun mennessä. Lyhyt välimatka Lontooseen ja Westminsteriin ja korkealta kukkulalta avautuvat kauniit maisemat houkuttelivat aatelisia ja rikkaita kauppiaita kylän asukkaiksi. Vuonna 1565 Roger Cholmeley perusti vanhan erakkomajan paikalle alkeiskoulun.
Highgatesta kasvoi 1700-lukuun mennessä pieni maalaiskaupunki, jossa oli kauppoja, kouluja, poliiseja ja lääkäreitä. Sijainti etäällä ja korkealla Lontoon melusta ja hajusta teki siitä halutun asuinpaikan. Seuraavalla vuosisadalla suurkaupunki laajeni kuitenkin nopeasti pohjoiseen ja kaupunkitaloja alkoi ilmestyä myös Highgaten tuntumaan. Loputkin maataloista ja pelloista hävisivät 1900-luvulla ja laajat metsäalueet kutistuivat puistoiksi. Kaupunginosan asemakaava on kuitenkin yhä sama kuin alkuperäisessä Tudorien aikaisessa kylässä, joka syntyi tulliportin ympärille.
The Gatehouse -pubi sijaitsee lähellä paikkaa, jossa tullimaksuja kerättiin.
Highgaten hautausmaalle on haudattu monia merkkihenkilöitä.
Toijalan keskustaajama

Toijalan rautatieasema sijaitsee keskustaajamassa.
Toijalan keskustaajama on Akaan kaupungin keskustaajama Pirkanmaalla. Se toimi aikaisemmin ennen kuntaliitosta Toijalan kaupungin keskustaajamana.  Tilastokeskuksen taajama-aluerajauksen mukaan vuoden 2021 lopussa keskustaajaman pinta-ala oli 16,43 neliökilometriä, asukasluku 8 465 ja väentiheys 515,2 asukasta neliökilometrillä .
Hippa (täsmennyssivu)

Hippa voi tarkoittaa seuraavia:
Hippa, lasten leikki
Hippa, taruolento ja metsänhaltija
Hippa-festivaali, kansanmusiikkitapahtuma
Hippa, sukunimi. Tunnettu nimenkantaja on:
Heikki Hippa, suomalainen hyönteistieteilijä
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Hippa”, voi hakea sivunnimihaulla, laajalla sivunnimihaulla tai tekstihaulla.
Toijalan takana

| ”Toijalan takana” Aki Sirkesalo |
| --- | --- | --- |

Aki Sirkesalo Jouko Lehtolan kuvaamana CD-singlen kannessa
Singlen tiedot
 Albumilta: Halutuimmat
 Julkaistu: 2002
 Formaatti: CD-single
 Tuottaja(t): Kalle Torniainen ja Jesse Vainio
 Tyylilaji: pop-iskelmä
 Kesto: 03.55
 Levy-yhtiö: Epic Records
Aki Sirkesalon muut singlet
| ”Melkein onnellinen” 2002 | ”Toijalan takana” 2002 | ”Mysteriet – Mysteeri (Lisa Nilssonin kanssa)” 2003 |
Ääninäyte
Alle 10%:n näyte kappaleesta.
Äänitiedostojen kuunteluohjeet
Toijalan takana on suomalaisen laulaja-lauluntekijä Aki Sirkesalon CD-single vuodelta 2002. Singlellä ei ole muita kappaleita.
Kappale on Aki Sirkesalon säveltämä ja sanoittama. Kappaleen Sirkesalo teki TV1:n Hotelli Sointu- ohjelmassa. Sanoituksessa kertojana on pikkukaupungin hiljaiselossa ikävystynyt nuorimies, jolla ei ole juuri muuta tekemistä kuin seurata naispuolisten julkisuuden henkilöiden (Satu Silvo, Janina, Hannele, Kata) elämää kioskista ostamistaan aikakauslehdistä (Apu, Seura, 7 päivää) ja toivoa, että Janina ilmestyisi pelastavana enkelinä ostoskeskuksen parkkipaikalle.
Sirkesalo on sovittanut kappaleen tuottajina toimineiden Kalle Torniaisen ja Jesse Vainion kanssa. Vainio on vastannut myös äänityksestä. Kustantaja on Dog Day Music.
Kansikuvan on ottanut Jouko Lehtola ja layoutin on suunnitellut Knipi. Levymerkki on Sony Music Entertainmentin Epic. Suomessa yhtiön edustaja on Sony Music Entertainment (Finland) Oy. Jakelusta on huolehtinut Sony Music. CD-levyjä on valmistettu Itävallassa.
Henrik Törnqvist

| Henrik Törnqvist |
| --- | --- |

Henkilötiedot
Syntynyt: 25. elokuuta 1996 Motala
Kansalaisuus:  ruotsi
Jääkiekkoilija
Pelipaikka:  oikea laitahyökkääjä
Maila:  R
Pituus:  185 cm
Paino:  80 kg
Seura
Seura:  Linköpings HC
Sarja:  SHL
Aik. seurat:  Motala AIF
Seurat:  2011–2014
Henrik Törnqvist (s. 25. elokuuta 1996 Motala) on ruotsalainen jääkiekkoilija, joka edustaa Ruotsin liigassa pelaavaa Linköpings HC -seuraa.  Törnqvist on pelipaikaltaan oikea laitahyökkääjä. Hän teki liigadebyyttinsä Linköpingin paidassa syyskuussa 2014.
Tiera Skovbye

| Tiera Skovbye> Henkilötiedot |
| --- | --- |
Syntynyt: 6. toukokuuta 1995 (ikä 29) Vancouver, Brittiläinen Kolumbia, Kanada
Ammatti:  näyttelijä
Puoliso:  Jameson Parker (2017–)
Näyttelijä
Aktiivisena:  2005–
Merkittävät roolit:   The Unauthorized Saved by the Bell Story  Riverdale  Olipa kerran 
Aiheesta muualla
IMDb 
Tiera Skovbye (s. 6. toukokuuta 1995 Vancouver, Brittiläinen Kolumbia) on kanadalainen näyttelijä. Hänet tunnetaan ehkä parhaiten televisiossa Polly Cooperina Riverdale ja Robinina/Margotina Olipa kerran sarjoissa.
Skovbyen ensimmäinen merkittävä rooli oli 10-vuotiaana Janena draama-sarjassa Painkiller Jane vuonna 2007. Skovbye on esiintynyt myös useissa televisioelokuvissa. Vuoden 2017 alussa hän aloitti Polly Cooperina CW- teini-draama-sarjassa Riverdale. Skovbye näytteli myös Zelenan ja Robin Hoodin tyttärenä Robinina Olipa kerran sarjan seitsemännellä kaudella.
Vuonna 2018 Skovbye näytteli kauhu–mysteerielokuvassa Summer of 84.
Yksityiselämä

Skovbye syntyi Vancouverissa, Brittiläisessä Kolumbiassa. Hänellä on pikkusisko Ali, joka on ammatiltaan myös näyttelijä.
14. elokuuta 2017 Skovbye ilmoitti kihlauksestaan Jameson Parkerin kanssa.
Filmografia

| Elokuvat> Vuosi | Elokuvat> Nimi | Elokuvat> Rooli | Elokuvat> Huom. | Elokuvat>  |
| --- | --- | --- | --- | --- |
| 2005 | 24/7 | Pikkutyttö Braun | Lyhytelokuva |  |
| 2008 | Arpajaiset | Nancy Hutchinson | Lyhytelokuva |  |
| 2010 | Poistamaton poika | Alaikäinen lapsi # 1 | Lyhytelokuva |  |
| 2012 | Tyttö käynnissä | Jezabel | Itsenään |  |
| 2012 | Joulutarina 2 | Drucilla Gootrad | Straight-to-video |  |
| 2013 | Teeskennellä | emma | Lyhytelokuva |  |
| 2013 | Rocketship Misfits | Luokkatoveri | Lyhytelokuva |  |
| 2015 | Jopa karitsat ovat hampaita | Katie |  |  |
| 2018 | Kesä '84 | Nikki Kaszuba |  |  |
| 2018 | Keskiyön aurinko | Zoe Carmichael |  |  |
| 2018 | Miracle Season | Brie |  |  |
| Televisiosarjat> Vuosi | Televisiosarjat> Nimi | Televisiosarjat> Rooli | Televisiosarjat> Huom. | Televisiosarjat>  |
| --- | --- | --- | --- | --- |
| 2007 | Painkiller Jane | 10-vuotias Jane | 3 Jaksoa |  |
| 2007 | Kaya | Real Shandi Palmer | Jakso: "Every Breath You Take" |  |
| 2008, 2013 | Supernatural | Nuori Bela / Honor | Jakso: "Time Is on My Side", "Rock and a Hard Place" |  |
| 2010 | The Troop | Darla Robinson | Jakso: "Double Felix" |  |
| 2010 | Dead Lines | Spencer Fyne | Televisioelokuva |  |
| 2010 | Wishing Well | Sam Turner |  |  |
| 2010, 2013 | R. L. Stine's The Haunting Hour | Anna | Jaksot: "The Dead Body" ja  "Dead Bodies" |  |
| 2011 | Three Weeks, Three Kids | Alice Norton | Televisioelokuva |  |
| 2012 | Wingin' It | Sarah | Jakso: "Practical Romance" |  |
| 2012 | R. L. Stine's The Haunting Hour | Flynn | Jakso: "Headshot" |  |
| 2013 | Blink | Mia |  |  |
| 2013 | Forever 16 | Raven | Televisioelokuva |  |
| 2013 | Spooksville | Daniela | Jakso: "The Wicked Cat" |  |
| 2014 | The Unauthorized Saved by the Bell Story | Elizabeth Berkley | Televisioelokuva |  |
| 2014 | Christmas Icetastrophe | Marley Crooge | Televisioelokuva |  |
| 2014 | A Christmas Tail | Olivia Burgin | Televisioelokuva |  |
| 2015 | Sugarbabies | Tessa Bouillette | Televisioelokuva |  |
| 2015 | Liar, Liar, Vampire | Caitlyn Crisp | Televisioelokuva |  |
| 2015 | Arrow | Madison Danforth | Jakso: "The Candidate" |  |
| 2015 | Minority Report | Young Agatha | Jakso: "The American Dream" |  |
| 2015 | Mark &amp; Russell's Wild Ride | Ashley | Televisioelokuva |  |
| 2016 | Revenge Porn | Peyton Harris | Televisioelokuva |  |
| 2016 | Dead of Summer | Deb (20-vuotiaana) | Jakso: "The Dharma Bums" |  |
| 2016 | Christmas Cookies | Brooke | Televisioelokuva |  |
| 2017–2023 | Riverdale | Polly Cooper | Sivurooli |  |
| 2017 | Secrets of My Stepdaughter | Rachel Kent | Televisioelokuva |  |
| 2017 | One Small Indiscretion | Elle | Televisioelokuva |  |
| 2017–2018 | Olipa kerran | Margot/Robin | Sivurooli (kausi 7) |  |
Aiheesta muualla

Tiera Skovbye Internet Movie Databasessa (englanniksi)
The Black Dahlia Murder

| The Black Dahlia Murder |
| --- | --- |

Tiedot
Toiminnassa:  2001–
Tyylilaji:  Death metal, melodic death metal, Metalcore
Kotipaikka:  Waterford, Michigan, Yhdysvallat
Laulukieli:  englanti
Jäsenet:  Trevor Strnad Brian Eschbach Max Lavelle Alan Cassidy Brandon Ellis
Levy-yhtiö:  Metal Blade  
Infobox OKNimi-testi OK: 
The Black Dahlia Murder on yhdysvaltalainen melodinen death metal -yhtye Waterfordista, Michiganista. Yhtye perustettiin vuonna 2001 ja on julkaissut kahdeksan studioalbumia Metal Blade -levy-yhtiön kautta. Yhtyeen nimi viittaa Elizabeth Shortin ratkaisemattomaan murhatapaukseen vuodelta 1947 – lehdistössä Shortia kutsuttiin murhaa selviteltäessä ”Mustaksi daaliaksi”.
The Black Dahlia Murderin musiikki on monesti luokiteltu death metalliksi mutta yhtyettä on kuvailtu myöskin ristiriitaisesti Metalcoreksi. Yhtyeen musiikki eroaa hyvin paljon muista samaa genreä edustavista yhtyeistä siten, että se on paljon nopeampaa ja melodista ja rumpujen soitto on hyvin blast beat -painotteista.
Yhtye on myös tunnettu siitä että viittaavat musiikissaan Castlevania-pelisarjoihin, kuten esimerkiksi yhtyeen ekan demolevyn nimi ja kappale yhtyeen "Nocturnal" albumilla kantavat nimeä "What a Horrible Night to Have a Curse" joka on Castlevania II: Simon's Quest:ista kun pelissä vaihtuu päivä yöksi.
Yhtye ilmoitti 11.5.2022 laulajan Trevor Strnadin menehtyneen.
Diskografia > Studioalbumit

Unhallowed (2003)
Miasma (2005)
Nocturnal (2007)
Deflorate (2009)
Ritual (2011)
Everblack (2013)
Abysmal (2015)
Nightbringers (2017)
Verminous (2020)
Servitude (2024)
Diskografia > Demot & EP:t

What a Horrible Night to Have a Curse (demo, 2001)
A Cold-Blooded Epitaph (EP, 2002)
Demo 2002 (demo, 2002)
Grind 'Em All (cover EP, 2014)
Diskografia > DVD:t

Majesty (2009)
Fool 'Em All (2014)